- Այո, իսկապես կա այդպիսի բան: Ես ինքս էլ դա նկատել եմ: Բազմիցս հանդիպել եմ տարբեր երիտասարդական խմբերի հետ և առաջարկել, որ անկախ ամեն ինչից, եթե անգամ չեն կարող միասնական լինել, գոնե ժամանակ առ ժամանակ` 3 ամիսը մեկ միասնական քննարկումներ կազմակերպեն: Մեկն ասում է ազգայնական եմ` այսինչ գաղափարներով, մյուսն ասում է` նժդեհական, մյուսը` ցեղակրոն, մյուսը չգիտեմ ինչ: Ինձ համար բոլորն ընդունելի են, սակայն պիտի հասկանանք, թե ազգայնական ասելով ի՞նչ ենք հասկանում, դեպի ո՞ւր ենք ուզում գնալ: Դեպի նժդեհապաշտությո՞ւն: Նժդեհը կոչ էր անում գործել, հայրենիքի մասին մտածել, հայրենիքի համար պայքարել, հայրենիք ազատագրել: Ոչ թե միայն գրվածքներն ուսումնասիրել ու տողեր փնտրել: Բեյրությում ես Նժդեհից 2 նախադասություն չգիտեի: Դա նշանակում է, որ ես ազգային չէի՞: Քանի որ առիթ ունեմ, նորից կոչ կանեմ երիտասար դական կազմակերպություններին, որ կտոր- կտոր չլինեն: Եվ եթե անգամ ոչինչ չեն ձեռնարկում, գոնե հանդիպումներ կազմակերպեն: Ոչ թե մեկը մյուսին հետամուտ լինեն ու միմյանց մասին չարախոսեն: